นวนิยาย พ.ศ. 2559 โดยโช นัม-จู

***คิมจียอง เกิดปี 82*** (เกาหลี: 82년생 김지영; อาร์อาร์: *82nyeonsaeng Kim Ji-yeong*) เป็นนิยายภาษาเกาหลีที่โช นัม-จู (Cho Nam-joo) อดีตนักเขียนบทละครโทรทัศน์ ประพันธ์ขึ้นโดยใช้เวลาสองเดือน เธอระบุว่า ตัวละครนำของเรื่อง "คิม จี-ย็อง ก็มีชีวิตที่ไม่ค่อยต่างกับชีวิตที่ฉันมีมาตลอดเท่าไร นี่เป็นเหตุผลที่ฉันเขียนเรื่องนี้ขึ้นได้อย่างรวดเร็วโดยไม่ต้องตระเตรียมอะไรมาก" หนังสือเล่มนี้สำนักพิมพ์ Minumsa ตีพิมพ์ในเดือนตุลาคม ค.ศ. 2016 และมียอดจำหน่ายมากกว่า 1 ล้านเล่มในวันที่ 27 พฤศจิกายน ค.ศ. 2018 ทำให้เป็นนิยายเกาหลีเล่มแรกที่มียอดขายเกิน 1 ล้านฉบับต่อจาก *Please Look After Mom* ของ ชิน กย็อง-ซุก ในปี ค.ศ. 2009 หนังสือเล่มนี้ได้รับการยกย่องว่านำแสงสว่างมาสู่การเหยียดเพศอย่างรุนแรงและแนวคิดสตรีนิยมในประเทศเกาหลีใต้สมัยใหม่ สำหรับฉบับแปลภาษาไทย ตรองสิริ ทองคำใส แปล และสำนักพิมพ์เอิร์นเนสต์ พับลิชชิ่ง ตีพิมพ์ ในปี ค.ศ. 2019

เนื้อเรื่อง
-----------

เนื้อเรื่องหลักเกี่ยวกับแม่บ้านคนหนึ่งที่กลายมาเป็นแม่ที่ต้องอยู่ติดบ้านและต่อมาได้ป่วยเป็นโรคซึมเศร้า เนื้อหามุ่งเน้นไปที่แนวคิดเหยียดเพศที่ตัวละครนำต้องพบเจอมาตั้งแต่วัยเด็ก

การตอบรับ
---------

หนังสือเล่มนี้กลายเป็นที่สนใจเมื่อต้นปี ค.ศ. 2017 หลังจากที่ผู้อ่านหลายคนลงบทวิจารณ์ในสื่อสังคม ต่อมาในเดือนพฤษภาคม 2018 โน ฮเว-ชัน ผู้นำวิปของพรรคความยุติธรรม มอบหนังสือเล่มนี้เป็นของขวัญให้แก่ มุน แจ-อิน ประธานาธิบดี พร้อมข้อความ "โปรดรับ 'คิมจียอง เกิดปี 82' ไว้ในอ้อมกอด" ทำให้ยอดขายหนังสือนี้พุ่งขึ้น ข้อมูลในเดือนพฤศจิกายน ค.ศ. 2018 ระบุว่า มียอดขายสูงกว่าหนึ่งล้านเล่ม และได้รับความนิยมสูงในฐานะหนังสือที่ส่องแสงให้กับคติเพศนิยมในสังคมเกาหลีสมัยใหม่

ในปี ค.ศ. 2020 หนังสือเล่มนี้ได้รับการเสนอรางวัลหนังสือแห่งชาติสาขาวรรณกรรมแปลของสหรัฐ และรางวัลเอมีล กีเม สำหรับวรรณกรรมเอเชีย ของฝรั่งเศส ตามข้อมูลในปี 2020 หนังสือเล่มนี้ได้รับการแปลเป็นภาษาต่าง ๆ 12 ภาษา รวมถึงภาษาไทย

ภาพยนตร์
--------

บทความหลัก: ยอดึนดุล นย็อนแซ็ง คิม จี-ย็อง
หนังสือนี้ดัดแปลงเป็นภาพยนตร์ ซึ่ง ช็อง ยู-มี และกงยู นำแสดง เริ่มถ่ายทำช่วงต้นปี ค.ศ. 2019 และออกฉายเมื่อ 23 ตุลาคม ปีเดียวกัน

อ้างอิง
-------

1. 1 2  I'm, Eun-byel (28 พฤศจิกายน 2018). "[Newsmaker] Feminist book 'Kim Ji-young, Born 1982' becomes million seller". *The Korea Herald*. สืบค้นเมื่อ 16 ธันวาคม 2018.
2. 1 2 3  Shin, Joon-bong (6 กันยายน 2017). "Bringing to light the subtle sexism in modern Korea: Cho Nam-joo's book reflects the discrimination many women face daily". *Korea JoongAng Daily*. สืบค้นเมื่อ 16 ธันวาคม 2018.
3. ↑  "คิมจียอง เกิดปี 82". *Readery.co*. คลังข้อมูลเก่าเก็บจากแหล่งเดิมเมื่อ 2020-12-05. สืบค้นเมื่อ 2021-02-05.
4. ↑  "A look into a Korean feminist novel: Kim Ji Young, Born 1982 (2016". *dramasrok.com*. 7 พฤศจิกายน 2017. สืบค้นเมื่อ 16 ธันวาคม 2018.
5. ↑  "The Banality of Sexism: Kim Ji-young, Born 1982 by Cho Nam-Ju". *Korean Literature Now* (ภาษาเกาหลี). สืบค้นเมื่อ 8 ธันวาคม 2022.
6. 1 2  "Korean Novel Longlisted for Prestigious U.S. Literary Prize". Chosun Ilbo. 22 กันยายน 2020. สืบค้นเมื่อ 27 กันยายน 2020.
7. ↑  "Korean Hit Novel Longlisted for French Literary Award". Chosun Ilbo. 14 กรกฎาคม 2020. สืบค้นเมื่อ 27 กันยายน 2020.
8. ↑  Jeong, Ju-won (13 กันยายน 2018). "Jung Yu-mi cast in 'Kim Ji Young, Born 1982'". *Korea JoongAng Daily*. สืบค้นเมื่อ 16 ธันวาคม 2018.
9. ↑  "Kim Ji-young, Born 1982: Feminist film reignites tensions in South Korea". BBC. 23 ตุลาคม 2019. สืบค้นเมื่อ 27 กันยายน 2020.
10. ↑  "'Kim Ji-young, Born 1982' tops box office". The Korea Times. 25 ตุลาคม 2019. สืบค้นเมื่อ 27 กันยายน 2020.